SET ปิดเช้าลบ 0.35 จุด นลท.ชะลอลงทุน ก่อนประชุม “เฟด”
SET ปิดเช้าลบ 0.35 จุด นักลงทุนชะลอลงทุนเพื่อรอผลประชุมเฟดและถ้อยแถลงของประธานเฟดที่จะออกมาในคืนนี้ แนวโน้มตลาดช่วงบ่าย ยังเคลื่อนไหวอยู่ในกรอบ 1,620-1,630 จุด
SET ปิดเช้าลบ 0.35 จุด นักลงทุนชะลอลงทุนเพื่อรอผลประชุมเฟดและถ้อยแถลงของประธานเฟดที่จะออกมาในคืนนี้ แนวโน้มตลาดช่วงบ่าย ยังเคลื่อนไหวอยู่ในกรอบ 1,620-1,630 จุด
2 พ.ย. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยช่วงเช้าที่ผ่านมาแกว่งตัวอยู่ในกรอบแคบๆ ทั้งในแดนบวกและแดนลบ ชะลอตัวลงหลังปรับตัวขึ้นมาต่อเนื่องในช่วงก่อนหน้านี้เพื่อที่จะรอผลการประชุมของธนาคารกลางสหรัฐ (เฟด) ที่จะออกมาในคืนนี้ โดยคาดว่าจะมีการปรับขึ้นดอกเบี้ยตามที่ตลาดคาด 0.75%
โดยยังคงต้องติดตามถ้อยแถลงของนายเจอโรม พาวเวล ประธานธนาคารกลางสหรัฐ ว่าจะมีมุมมองอย่างไรต่อภาพรวมเศรษฐกิจและอัตราเงินเฟ้อ ที่จะมีผลต่อการปรับขึ้นดอกเบี้ยในครั้งถัดๆ ไป
สำหรับแนวโน้มตลาดหุ้นไทยในช่วงบ่าย นายวิจิตร คาดว่า ดัชนีฯ ยังเคลื่อนไหวอยู่ในกรอบ 1,620-1,630 จุด แม้ว่าอาจจะมีแรงขายเพื่อลดความเสี่ยง แต่อย่างไรก็ตามด้วยเศรษฐกิจไทยที่มีการเติบโตได้อย่างต่อเนื่อง และเงินบาทที่แข็งค่าจากทิศทางการไหลเข้าของเงินทุนต่างประเทศ จึงเป็นปัจจัยหนุนไม่ให้ดัชนีตลาดหุ้นไทยปรับตัวลดลงไปแรง
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BTG มูลค่าการซื้อขาย 6,035.40 ล้านบาท ปิดที่ 37.25 บาท ลดลง 2.75 บาท
AAI มูลค่าการซื้อขาย 2,445.86 ล้านบาท ปิดที่ 8.20 บาท ลดลง 0.70 บาท
PTTEP มูลค่าการซื้อขาย 1,386.83 ล้านบาท ปิดที่ 186.50 บาท ลดลง 0.50 บาท
PTT มูลค่าการซื้อขาย 1,356.31 ล้านบาท ปิดที่ 35.75 บาท ลดลง 0.25 บาท
BBL มูลค่าการซื้อขาย 1,183.07 ล้านบาท ปิดที่ 145.50 บาท ลดลง 0.50 บาท